Source: https://ludskourecou.sk/2012/10/suhrnny-vykaz-si-robim-sam-ostatne-davam-v-marci-uctovnicke-aj-takto-sa-da-stracat-cas/
Timestamp: 2017-10-18 03:37:46+00:00
Document Index: 3882287

Matched Legal Cases: ['§ 15', '§ 70', '§ 70', '§ 7', '§7', '§ 7']

"Súhrnný výkaz si robím sám, ostatné dávam v marci účtovníčke". Aj takto sa dá strácať čas | Ľudskou rečou
„Súhrnný výkaz si robím sám, ostatné dávam v marci účtovníčke“. Aj takto sa dá strácať čas
Okolo termínu na podávanie súhrnných výkazov občas zachytím tweety od internetových či iných podnikateľov, informujúce on-line o ich kompletizovaní a podávaní ich vlastných výkazov. Častým javom býva: súhrnný výkaz si podnikateľ v danom termíne (tj 4x ročne) kompletizuje sám. Všetko ostatné – tj spracovanie účtovníctva, daňovej evidencie či evidencie pre paušálne výdavky a hlavne skompletizovanie daňového priznania k dani z príjmov odovzdá jednorazovo alebo párkrát ročne niekomu inému, najčastejšie účtovníčke. Podľa mňa je to však trochu neefektívne: spracovanie sa deje zbytočne dvojmo.
Súhrnný výkaz je (najčastejšie štvrťročný) prehľad, ktorý podávajú podnikatelia registrovaní pre DPH (či už platitelia DPH alebo „čiastoční“ platitelia DPH) za obdobie, v ktorom buď dodali tovar odberateľovi z EÚ s oslobodením od DPH alebo poskytli službu s miestom dodania služby určeným v zmysle § 15 ods. 1 zákona o DPH v štáte odberateľa. V mojom twitterovskom či partnerskom okolí podávajú podnikatelia súhrnný výkaz najčastejšie z dôvodu poskytnutia služieb – či už rôznych IT, programátorských a webových, alebo kvôli reklame (napr. Google Adsense) či rôznych partnerských programov.
Podkladovým dokladom vstupujúcim do súhrnného výkazu je vystavená odberateľská faktúra podnikateľa – bez ohľadu na jej úhradu (tj či k nej došlo a kedy k nej došlo). Na základe faktúry – okrem iného aj z dôvodu, že vyšlé faktúry si podnikatelia často vystavujú sami – si podnikateľ dokáže skompletizovať súhrnný výkaz aj sám. Postačí ovládať pravidlo pre kurzový prepočet, pravidlo zaokrúhľovania, mať zabezpečenú elektronickú komunikáciu s daňovým úradom a ak ide každý štvrťrok o rovnaký typ služby (teda nie je potrebné pomerne zložito určovať miesto dodania a pod.), až taký problém to nie je.
Neefektivita spočíva v duplicite a teda v spotrebe času.
najprv faktúru spracuje do súhrnného výkazu podnikateľ
jednou z povinností plynúcich zo zákona o DPH ohľadne súhrnného výkazu a dodávok v ňom uvádzaných je aj evidencia všetkých dokladov, ktoré doň vstupujú. Neviem, či ju niektorí podnikateľ robia, ale tvorí súčasť balíka možno byrokratických povinností plynúcich z § 70 zákona o DPH – „Vedenie záznamov“. Okrem iného však pre každé priznanie či výkaz platí: veď a uchovávaj si aj podkladovú evidenciu, kvôli vlastnej či daňovej kontrole.
niekedy neskôr (možno priebežne, možno raz ročne) ju odovzdá účtovníčke, účtovnej firme či svojmu ekonómovi na spracovanie pre ďalšie agendy a evidencie, a to:
evidencia resp. zaúčtovanie pohľadávky – či už v účtovníctve, daňovej evidencii alebo evidencii pre paušálne výdavky,
spracovanie pohľadávky pre potreby dane z príjmov (napr. časové rozlíšenie výnosov)
spracovanie saldokonta
zaúčtovanie výnosov na firemné stredisko, zákazku, osobu a pod.
možné kurzové prepočty
Daný doklad – a teda vystavená faktúra – sa spracováva dvakrát na dvoch miestach dvoma rozličnými ľuďmi. Ideálnym pre pochopenie toho, čo chcem povedať, je skúsiť si prácu s ekonomickým softvérom. Každý jeden doklad sa spracuje len jeden jediný raz a to pre všetky agendy, zákony, evidencie a firemné potreby. Napríklad spomenutá odberateľská faktúra – v jednom „nahodení“ a v jednej databázovej vete sa uvedú predovšetkým všetky potrebné slovné, číselné a časové údaje: dátumy, iniciály odberateľa, slovný popis, suma a kurzy. A táto jedna veta vstupuje do:
súhrnného výkazu
evidencie záznamov pre súhrnný výkaz (§ 70 zákona o DPH)
odberateľského saldokonta – teda akéhosi prehľadu stavu uhradených a neuhradených odberateľských faktúr, ktorý je cenný nielen pre samotného podnikateľa, no má opodstatnenie pri rôznych účtovných či daňových uzávierkových operáciách
účtovníctva (resp. inej evidencie, ak si ju podnikateľ môže zvoliť)
výnosov daného firemného strediska, zákazky, osoby atď
Faktúra vystavená v cudzej mene sa navyše:
prepočíta kurzom na účely DPH (a teda súhrnného výkazu)
prepočíta kurzom na účely účtovníctva (ktorý s kurzom pre DPH môže, no nemusí byť zhodný)
Aby nedošlo k nedorozumeniu: nechcem povedať, že všetky problémy vyrieši ekonomický softvér. Jeho používanie bez znalosti zákonov, pravidiel a súvislostí môže byť nanič, resp. na škodu. Po prvotnom spracovaní uvedených prípadov-dokladov je s nimi práca aj neskôr a to ešte komplexnejšia. Hovorím len, že prvý krok – prvotné spracovanie – sa robí dvakrát a to zbytočne, strácajúc celkový čas.
Ideálnym riešením je z tohto pohľadu priebežné spracovávanie profesionálom v danej oblasti a to pre všetky potrebné účely.
Samozrejme, plne outsourcované, profesionálne a kvalitné spracovanie celej agendy niečo stojí. A podľa mnohých podnikateľov aj dosť veľa, no to je už iná téma. Z cieľom ušetriť si mnohí podnikatelia spracovávajú úplne všetko daňovo-DPH-účtovné úplne sami – či už s mnohými odbornými rizikami alebo spotrebou vlastného času. Článok je skôr venovaný tým, ktorí to nemúdro delia: buď spracujte všetko sami alebo to zverte „komplet“ niekomu inému. Len nech jeden človek robí jednu vec len raz. Time is money.
PRE ĎALŠIE TIPY O SÚHRNNOM VÝKAZE, DPH, ÚČTOVNÍCTVE A FINANCIÁCH NEVÁHAJ A OSTAŇ V KONTAKTE
Fanúšik podnikania a jednoduchého, motivačného a priateľského podnikateľského prostredia. Nastavovač, konzultant, autor a bloger so záľúbou v poľudšťovaní jazyka podnikateľských zákonov. Špecializujem sa na spoluprácu s internetovými podnikateľmi a chlapíkmi z oblasti IT.
Súhrnný výkaz a daňové priznanie: 2 základné výkazy pre platiteľov DPH
Omyly s českým DIČ a IČ DPH
Elektronická komunikácia s Daňovým úradom v roku 2012 – ako na ňu
Prechod na SRO? Automobil v podnikaní? Daňové výdavky? Pracovná cesta?
Stiahni si 5+1 najobľúbenejších článkov, ktoré sú základom pre každého podnikateľa či účtovníka!
Pridaj sa k vyše 7 000 aktívnym PROFÍKOM, ktorí novinky z ĽudskouRečou.sk odoberajú a čítajú
Skvelý krok! Skontroluj si svoju e-mailovú schránku - prvý z mojich tipov Ti dorazí v priebehu pár minút
Tags: "čiastočný" platiteľ DPH podľa § 7a, aplikácie, daň z príjmov, daňové priznanie, DPH, internetové podnikanie, služby v EÚ a DPH, súhrnný výkaz, SZČO, účtovníctvo
prepočíta kurzom na účely účtovníctva (ktorý s kurzom pre DPH môže, no nemusí byť zhodný). Prečo nemusí byť zhodný? Neprepočítavam v oboch prípadoch kurzom platným deň pred pripísaním na účet v banke?
Tých kurzov je v účtovníctve viac – napr. neuhradené faktúry v cudzej mene sa na EURá prepočítavajú ešte raz na konci roka, rozdielnym kurzom sa účtuje úhrada v cudzej mene, ak ide o firmu s účtovníctvom alebo podnikateľa s daňovou evidenciou či paušálnymi výdavkami… takto to bolo myslené, hoci priznávam, že samotná pohľadávka v okamihu vzniku sa vo všetkých prípadoch účtuje/eviduje po prepočte kurzom zo dňa „pred“
čiže ak budem viesť paušálne výdavky, tak budem vždy rátať aj do príjmov s kurzom „pred“? Ale kvôli rozdielnym dňom a kurzom v nich budem v tabuľke pohľadávok a príjmov mať tu istú sumu v Kč , zarátanú v € inač, Teda napr. 10000 Kč, bude iná suma v € ako pohľadávka a iná suma v € ako príjem?
Za I. štvrťrok budem 1.x ak registrovaný podľa §7a, nie platca DPH podávať cez aplikáciu eDane, mám uzavretú dohodu o doručovaní, Súhrnný výkaz. Musím posielať, resp. doručiť na DÚ Krycí list? Ak áno tak na pracovisko, kde som sa registroval, teda mám ho najbližšie?
Nie, príjem v cudzej mene sa pri paušálnych výdavkoch prepočítava kurzom z aktuálneho dňa, prípadne je možné použiť priemerný mesačný, ročný kurz či priemer z mesačných kurzov (čo je výhodnejšie).
Nie, krycí list sa už neposiela, všetko ide iba elektronicky
1 Aktuálny deň, je deň, keď boli peniaze pripísané na účet?Ak chcem použiť priemerný mesačný kurz tak napr. ak za január 2015, vystavím faktúru(napr. na sumu 10000 Kč) 1.2.2015 a úhrada prebehla 10.2.2015, tak aj pohľadávku aj prijatú sumu prepočítam na € s kurzom 27,608(priemerný kurz za február 2015)?
Ak by bola úhrada v inom mesiaci než vystavená faktúra tak aký kurz použijem pre údaj v súhrnom výkaze?
2. Stiahol som si e dane a nainštaloval D.signer a všetky doplnky spôsobom ako je to napísané, aj tak mi v prehliadači Chrome pri kontrole splnenia podmienok AES, v poslednom riadku svieti červené x. V IE je všetko v poriadku, zelená fajka,môže to robiť problémy pri posielaní výkazu cez edane?, Prip. stačí ak si ako predvolený prehliadač nastavím IE?
1. áno, kurz z dňa pripísania peňazí na účet – na účely dane z príjmov. Pohľadávka na účely DPH a súhrnného výkazu kurzom zo dňa „pred“, na účely dane z príjmov paušalista nemá pri pohľadávke určený kurz.
2. navrhujem použiť online prístup na https://www.financnasprava.sk
Poslal som Súhrnný výkaz a mám takéto potvrdenie, predpokladám, že je to formálne odoslané a doručené správne:
Správa o odoslaní podania z aplikácie eDANE
Podanie RiadnySuhrnnyVykazPreDanZPridanejHodnoty(PlatnyOd1_1_2010) od odosielateľa ….., za daňový subjekt ………..bolo prijaté.
Podanie bolo doručené do elektronickej podateľne. Poradové číslo podania: 6/06240761/2015 Dátum a čas prijatia: ……
Pre prípadnú budúcu kontrolu som si vytlačil:
2. Potvrdenie o doručení, uvedené vyššie
3. Prvú a druhú stranu Súhrnného výkazu
malo by to stačiť, či ešte niečo by som si mal vytlačiť?
Tieto veci vytlačiť je OK, ešte by si mal mať čosi ako zoznam dokladov a obchodov, ktoré do súhrnného výkazu vstupujú – o tom bol vlastne tento článok :)
Stiahni si ešte náš "fakturačný" príbeh podnikateľa Martina
Dozvieš sa, čo robiť a ako fakturovať v situácii neplatiteľa DPH, firmy registrovanej podľa § 7a či platiteľa DPH.
Okrem toho Ti pošlem 5 tipov, resp. "NAJ" článkov z tohto blogu: Oplatí sa prechod na SRO? Ako na daňové náklady? Ako možno v podnikaní využiť auto či pracovné cesty (a ako vďaka nim ušetriť)?
Chcem tipy ZDARMA!